**Pakuotės lapelis: informacija pacientui**

**Glucosamin-ratiopharm 1,5 g milteliai geriamajam tirpalui**

gliukozamino sulfatas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Glucosamin-ratiopharm ir kam jis vartojamas

2. Kas žinotina prieš vartojant Glucosamin-ratiopharm

3. Kaip vartoti Glucosamin-ratiopharm

4. Galimas šalutinis poveikis

5. Kaip laikyti Glucosamin-ratiopharm

6. Pakuotės turinys ir kita informacija

**1. Kas yra Glucosamin-ratiopharm ir kam jis vartojamas**

Glucosamin-ratiopharm priklauso taip vadinamų nesteroidinių priešuždegiminių ir priešreumatinių vaistų grupei.

Glucosamin-ratiopharm vartojamas lengvo ir vidutinio laipsnio kelio osteoartrito simptomams lengvinti.

**2. Kas žinotina prieš vartojant** **Glucosamin-ratiopharm**

**Glucosamin-ratiopharm** **vartoti negalima:**

- jeigu yra alergija gliukozaminui arba bet kuriai pagalbinei šio vaisto medžiagai (jos išvardytos 6 skyriuje);

- jeigu yra alergija kiautuotiesiems vėžiagyviams, nes iš jų gaminamas gliukozaminas.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartotiGlucosamin-ratiopharm:

1. jei netoleruojate gliukozės; pradėjus vartoti gliukozaminą galbūt teks dažniau tirti gliukozės kiekį kraujyje;
2. jei turite inkstų ar kepenų funkcijos sutrikimų;
3. jei yra širdies ir kraujagyslių ligos rizikos faktorių, nes vartojant gliukozaminą buvo pastebėta hipercholesterolemijos atvejų;
4. jei sergate astma. Pradėjus vartoti gliukozaminą, galimas simptomų pablogėjimas.

Turi būti kreipiamasi į gydytoją, kad būtų atmesta kitų sąnarių ligų diagnozės, kurioms gali reikėti kito gydymo.

**Vaikams ir paaugliams**

Glucosamin-ratiopharm negalima vartoti vaikams ir paaugliams, jaunesniems kaip 18 metų.

**Kiti vaistai ir Glucosamin-ratiopharm**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Reikia imtis atsargumo priemonių, jeigu Glucosamin-ratiopharm reikia derinti su kitais vaistais, ypač su:

- tetraciklinu,

- kai kurių rūšių vaistais, kurie vartojami siekiant išvengti krešulių susidarymo (pvz., varfarinu, dikumaroliu, fenprokumonu, acenokumaroliu ir fluidionu). Šių vaistų poveikis, juos vartojant kartu su gliukozaminu, gali būti stipresnis. Todėl pradedant arba baigiant gydyti gliukozaminu, tokiais vaistų deriniais gydomus pacientus reikia itin atidžiai stebėti.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Glucosamin-ratiopharm vartoti nėščioms moterims negalima.

Gliucozamin-ratiopharm vartoti žindančioms moterims negalima.

**Vairavimas ir mechanizmų valdymas**

Glucosamin-ratiopharm poveikio gebėjimui vairuoti ir valdyti mechanizmus tyrimų neatlikta. Jei pasireiškė svaigulys ar mieguistumas, vairuoti ar valdyti mechanizmų negalima (taip pat žr. 4 skyrių „Galimas šalutinis poveikis“).

**Glucosamin-ratiopharm sudėtyje yra aspartamo**

Kiekviename šio vaisto paketėlyje yra 2,5 mg aspartamo.

Aspartamas yra fenilalanino šaltinis. Jis gali būti kenksmingas sergantiems fenilketonurija, reta genetine liga, kuria sergant fenilaninas kaupiasi organizme, nes organizmas negali jo tinkamai pašalinti.

**Glucosamin-ratiopharm sudėtyje yra sorbitolio**

Kiekviename šio vaisto paketėlyje yra 2028,5 mg sorbitolio.

Sorbitolis yra fruktozės šaltinis. Jeigu gydytojas yra sakęs, kad Jūs netoleruojate kokių nors angliavandenių, ar Jums nustatytas retas genetinis sutrikimas įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto, pasakykite gydytojui.

**Glucosamin-ratiopharm sudėtyje yra natrio**

Kiekviename šio vaisto paketėlyje yra 151 mg natrio (valgomosios druskos sudedamosios dalies).

Tai atitinka 8 % didžiausios rekomenduojamos natrio paros normos suaugusiesiems.

**3. Kaip vartoti** **Glucosamin-ratiopharm**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jūsų gydytojas paskirs dozę pagal Jūsų būklę. Įprastinė pradinė dozė yra vienas paketėlis (1500 mg gliukozamino sulfato) vieną kartą per parą.

Gliukozaminas nėra skirtas aštraus skausmo simptomų gydymui. Simptomų susilpnėjimui (ypač skausmų susilpnėjimui) gali prireikti net kelių vartojimo savaičių, o kai kuriais atvejais ir ilgesnio laiko. Jeigu po 2-3 vaisto vartojimo mėnesių pagerėjimas nestebimas, tolesnio gliukozamino vartojimo tikslingumas turi būti peržiūrėtas.

Vartoti per burną.

Paketėlio turinį ištirpinti stiklinėje vandens ir gerti vieną kartą per parą valgio metu arba nevalgius.

**Ką daryti pavartojus per didelę Glucosamin-ratiopharm dozę?**

Jei pavartojote didelį Glucosamin-ratiopharm kiekį, kreipkitės į savo gydytoją arba vykite į ligoninę.

Gliukozamino perdozavimo požymiai ir simptomai gali būti galvos skausmas, svaigulys, sumišimas, sąnarių skausmas, pykinimas, vėmimas, viduriavimas arba vidurių užkietėjimas. Atsiradus perdozavimo simptomams, gliukozamino vartojimą nutraukite.

**Pamiršus pavartoti Glucosamin-ratiopharm**

Negalima vartoti dvigubos dozės norint kompensuoti praleistą dozę.

**Nustojus vartoti Glucosamin-ratiopharm**

Simptomai gali atsinaujinti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Nutraukite Glucosamin-ratiopharm** **vartojimą ir nedelsiant kreiptis į gydytoją**, jeigu pasireiškia:

* **angioneurozinė edema** (simptomai gali būti tokie kaip veido, liežuvio arba gerklės patinimas, rijimo sunkumas, dilgėlinė ir pasunkėjęs kvėpavimas);
* **alerginė reakcija** (simptomai gali būti tokie kaip išbėrimas, niežulys ir dilgėlinė).

**Kitas šalutinis poveikis:**

**Dažnas: gali pasireikšti rečiau kaip 1 iš 10 žmonių**

1. galvos skausmas, mieguistumas
2. pykinimas, pilvo skausmas, virškinimo sutrikimas, vidurių pūtimas, viduriavimas, vidurių užkietėjimas
3. nuovargis.

**Nedažnas: gali pasireikšti rečiau kaip 1 iš 100 žmonių**

1. paraudimas
2. egzema, niežulys, odos paraudimas, išbėrimas.

**Nežinomas: dažnis negali būti apskaičiuotas pagal turimus duomenis**

1. pablogėjusi gliukozės kontrolė kraujyje esant cukriniam diabetui
2. aukštas cholesterolio kiekis
3. svaigulys
4. regėjimo sutrikimai
5. astma irastmos simptomų pasunkėjimas
6. vėmimas
7. odos arba akių baltosios dalies pageltimas (gelta)
8. dilgėlinė
9. patinimas, kulkšnių, kojų ir pėdų tinimas
10. padidėjęs kepenų fermentų aktyvumas kraujyje.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt , taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt> ). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti** **Glucosamin-ratiopharm**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir paketėlio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 ºC temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**Glucosamin-ratiopharm sudėtis**

1. Veiklioji medžiaga yra gliukozamino sulfatas. Kiekviename paketėlyje yra 1,5 g gliukozamino sulfato (gliukozamino sulfato natrio chlorido pavidalu), kuris atitinka 1,178 g gliukozamino.
2. Pagalbinės medžiagos yra aspartamas (E951), sorbitolis (E420), citrinų rūgštis ir makrogolis 4000.

**Glucosamin-ratiopharm išvaizda ir kiekis pakuotėje**

Glucosamin-ratiopharm yra balti kristaliniai milteliai geriamajam tirpalui.

Glucosamin-ratiopharm tiekiamas pakuotėmis, kurių kiekvienoje yra 10, 20, 30, 60 arba 90 paketėlių bei sudėtinė pakuotė, kurioje yra 90 (3 dėžutės po 30) paketėlių.

Gali būti tiekiamos ne visų dydžių pakuotės.

**Registruotojas ir gamintojas**

*Registruotojas*

ratiopharm GmbH
Graf - Arco - Str. 3
89079 Ulm

Vokietija

*Gamintojas*

Merckle GmbH

Ludwig-Merckle-Str. 3

89143 Blaubeuren

Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

|  |
| --- |
| UAB Teva BalticsMolėtų pl. 5,LT-08409 VilniusTel. +370 5 266 02 03 |

**Šis vaistas Europos ekonominės erdvės valstybėse narėse registruotas tokiais pavadinimais:**

Estija Glucosamin-ratiopharm

Vokietija Glucosamin-ratiopharm

Latvija Glucosamin-ratiopharm 1,5 pulveris iekšķīgi lietojama šķīduma pagatavošanai

Lietuva Glucosamin-ratiopharm 1,5 g milteliai geriamajam tirpalui

Portugalija Mivria

**Šis pakuotės lapelis paskutinį kartą peržiūrėtas 2022-01-19.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje <http://www.vvkt.lt/>.